ರುಚಿಯಾದ ಚಿಕನ್ ತವಾ ಫ್ರೈ

ವೀಕೆಂಡ್‍ಗೆ ರುಚಿಯಾದ ಅಡುಗೆಯನ್ನು ತಿನ್ನಬೇಕು ಎಂದೂ ಎಲ್ಲರು ಬಯಸುತ್ತೇವೆ. ಪ್ರತಿನಿತ್ಯ ಹೋಟೆಲ್‍ಗಳಲ್ಲಿ ಸಿಗುವ ಆಹಾರ ಸೇವಿಸಿ ಸಾಕಾಗಿದೆ. ಮನೆಯಲ್ಲಿಯೇ ಸರಳವಾಗಿ ಫಟಾಫಟ್ ಆಗಿ ರುಚಿಯಾಗಿ ಏನಾದರೂ ಮಾಡಬೇಕು ಎಂದು ಕೊಂಡಿರುವವರು ಚಿಕನ್ ತವಾ ಫ್ರೈ ಮಾಡಿ ನೋಡಿ….

ಬೇಕಾಗುವ ಸಾಮಗ್ರಿಗಳು:
* ಚಿಕನ್- 1 ಕೆಜಿ
* ಅರಿಶಿನ ಪುಡಿ- ಚಿಟಿಕೆ
* ಅಚ್ಚಖಾರದ ಪುಡಿ- 1 ಟೀ ಸ್ಪೂನ್
* ದನಿಯಾ ಪೌಡರ್- 1 ಟೀ ಸ್ಪೂನ್
* ಜೀರಿಗೆ ಪೌಡರ್ _ 1 ಟೀ ಸ್ಪೂನ್
* ಗರಂಮಸಾಲಾ ಪೌಡರ್- ಅರ್ಧ ಟೀ ಸ್ಪೂನ್
* ನಿಂಬೆಹಣ್ಣು- ಅರ್ಧ
* ಮೊಸರು – ಅರ್ಧ ಕಪ್
* ಕಸೂರಿಮೇತಿ _ 1 ಟೀ ಸ್ಪೂನ್
* ರುಚಿಗೆ ತಕ್ಕಷ್ಟು ಉಪ್ಪು
* ಅಡುಗೆ ಎಣ್ಣೆ – 1 ಕಪ್

ಮಾಡುವ ವಿಧಾನ:
* ಒಂದ ಬೌಲ್‍ಗೆ ಚಿಕನ್ ಹಾಕಿ ಚೆನ್ನಾಗಿ ತೊಳೆಯಬೇಕು.
* ಚಿಕನ್ ಇರುವ ಬೌಲ್‍ಗೆ ಅರಿಶಿನ ಪುಡಿ, ಅಚ್ಚಖಾರದಪುಡಿ, ದನಿಯಾ ಪೌಡರ್, ಜೀರಿಗೆ ಪೌಡರ್, ಗರಂಮಸಾಲಾ ಪೌಡರ್, ನಿಂಬೆಹಣ್ಣು, ಮೊಸರು, ಕಸೂರಿಮೇತಿ ಹಾಕಿ ಚೆನ್ನಾಗಿ ಮಿಶ್ರಣ ಮಾಡಬೇಕು.
* ಕೊನೆಯಲ್ಲಿ ರುಚಿಗೆ ತಕ್ಕಷ್ಟು ಉಪ್ಪು ಹಾಕಿ ಮಸಾಲೆಯು ಚೆನ್ನಾಗಿ ಚಿಕನ್‍ನೊಂದಿಗೆ ಮಿಶ್ರಣವಾಗುವ ಹಾಗೆ ಮಿಕ್ಸ್ ಮಾಡಬೇಕು.

* ಈ ಮಸಾಲೆ ಚಿಕನ್‍ನೊಂದಿಗೆ ಮೀಶ್ರಣವಾಗಬೇಕು ಹಾಗಾಗಿ 10 ನಿಮಿಷಗಳಕಾಲ ಹಾಗೆ ಇಟ್ಟಿರಬೇಕು.
* ನಂತರ ಒಂದು ತವಾಗೆ 4 ರಿಂದ 5 ಸ್ಪೂನ್ ಅಡುಗೆ ಎಣ್ಣೆಯನ್ನು ಹಾಕಿ ಚೆನ್ನಾಗಿ ಬಿಸಿಯಾಗುವವರೆಗೂ ಕಾಯಬೇಕು.
* ನಂತರ ಒಂದೊಂದೆ ಚಿಕನ್ ಪೀಸ್‍ಗಳನ್ನು ತವಾಗೆ ಹಾಕಬೇಕು.
* ಸಣ್ಣ ಉರಿ ಬೆಂಕಿಯಲ್ಲಿ ಕೆಂಪಗಾಗುವವರೆಗೆ ಬೇಯಿಸಿದರೆ ಚಿಕನ್ ತವಾ ಫ್ರೈ ಸವಿಯಲು ಸಿದ್ಧವಾಗುತ್ತದೆ.